b'\n_START_ARTICLE_\n\xc4\x8crna krizantema\n_START_SECTION_\nVsebina\n_START_PARAGRAPH_\nRazlog za potovanje in ponavljani moto romana je izjava Bojana \xc5\xa0tiha o slovenski knji\xc5\xbeevnosti, ki da je romanje po \xc2\xbbsamoupravnem kolovozu (na\xc5\xa1ega \xc4\x8dasa) med Litijo in \xc4\x8cate\xc5\xbeem\xc2\xab. Javor\xc5\xa1ka na poti, ki gre v obratni smeri od Levstikove, spremljajo osebe iz Levstikove pripovedi: prijatelj Radivoj, Mrtolaz, Tara, Bojc. Levstik je na popotovanju obravnaval literaturo svojega \xc4\x8dasa kriti\xc4\x8dno, Javor\xc5\xa1ek pa svoje literarne sodobnike (Taras Kermauner,  Ifigenija iz Zagorice, Ivo Svetina, Milan Jesih, Mart Ogen, Ciril Kosma\xc4\x8d, \xc2\xbbintelektualno nedono\xc5\xa1eni\xc2\xab\xc2\xa0Janez Rotar, Du\xc5\xa1an Pirjevec, Vitomil Zupan, Cene Logar, Ante Novak, Boris Pahor, ki naj bi pisatelju speljal ljubico, Alojz Rebula, Ivan Mrak, Dimitrij Rupel, Andrej Inkret, Mirko Javornik idr.) sme\xc5\xa1i, najbolj se nor\xc4\x8duje iz \xc5\xa0tiha in Kermaunerja, lepo pa govori o Josipu Vidmarju in Edvardu Kardelju. Na \xc4\x8cate\xc5\xbeu jih k sebi pokli\xc4\x8de Dizma (Ferdo Kozak), Javor\xc5\xa1kov partizanski znanec. Ker so ga razjezili, se je razpo\xc4\x8dil. Za njimi je pri\xc5\xa1la Tara in povedala, da bo Dizma rodil, zato so se vrnili. \xc5\xa0tih, se je odlo\xc4\x8dil, da bo naredil carski rez, a si je Dizma premislil in ni rodil. _NEWLINE_Junaki se vmes znajdejo na svetovljanskih lokacijah:  v Parizu, v Benetkah (Serenissima) in na Japonskem (Fuji Yama), v Ljubljani na snemanju filma Armanda Gattija. Na poti so naleteli na pogrebni sprevod Dizme v \xc5\xa0martnem. Tara je Javor\xc5\xa1ka po sprevodu odpeljala na Grad Bogen\xc5\xa1perk, kjer ga je \xc4\x8dakal Dizma._NEWLINE_V Litiji, je Javor\xc5\xa1ka Radivoj odpeljal v zapor. Zjutraj mu je \xc5\xa0tih sodil, da je kr\xc4\x8dil slovensko literaturo in da mu sledi kazen. Naslednji dan so ga zjutraj odpeljali na trg, k veliki grmadi.  Na grmadi, je najprej gorel po\xc4\x8dasi, ko pa je Radivoj nanj zlil bencin, je v hipu zgorel. Od njega so ostale le \xc4\x8drne kosti in \xc4\x8drna krizantema kot \xc2\xbbznamenje \xc5\xbealosti za vrednotami, ki smo jih noro zatolkli ali pa celo uni\xc4\x8dili\xc2\xab\xc2\xa0(402).'